Document ID: /roh_data/filtered/Billingualer_Corpus_interleaved-de-rm.jsonl.gz/1773

This is a text translated from German to Rumantsch Grischun.
Regierung verabschiedet neues Konzept zur Förderung der Eingliederung von Menschen mit Behinderung

Der Kanton Graubünden hat ein neues Konzept zur Förderung der Eingliederung von Menschen mit Behinderung erarbeitet. Dieses legt fest, wie künftig die Leistungen und Angebote für Menschen mit Behinderung finanziert und geplant werden sollen. Die Bündner Regierung hat das Konzept, das noch vom Bund genehmigt werden muss, verabschiedet.

Mit der Annahme des Bundesbeschlusses über die Neugestaltung des Finanzausgleichs und der Aufgabenteilung zwischen Bund und Kantonen (NFA) im Jahr 2004 ging die Zuständigkeit für die Finanzierung der Institutionen für Menschen mit Behinderung vom Bund an die Kantone über. Gemäss Bundesverfassung obliegt es seit dem 1. Januar 2008 den Kantonen, die Eingliederung von Menschen mit Behinderung durch Beiträge an den Bau und den Betrieb von Wohnheimen, Werkstätten und Tagesstätten zu fördern.

Um den betroffenen Menschen mit Behinderung und den Institutionen die nötige Kontinuität zu gewährleisten, sah der Gesetzgeber auf Bundesebene eine Übergangsfrist vor. Jeder Kanton muss während mindestens drei Jahren die "bisherigen Leistungen" des Bundes, d.h. die Bau-, Einrichtungs- und Betriebsbeiträge der Invalidenversicherung an Wohnheime und andere kollektive Wohnformen sowie Werk- und Tagesstätten, weiterführen. Abgelöst werden kann die Leistungsabgeltung nach dem Finanzierungssystem des Bundes erst, wenn der Kanton über ein durch den Bundesrat genehmigtes kantonales Konzept zur Förderung der Eingliederung invalider Personen verfügt.

Schwerpunkte des Konzeptes

Das neue Konzept des Kantons Graubünden zur Förderung der Eingliederung von Menschen mit Behinderung definiert die Rahmenbedingungen und die Grundsätze, nach denen der Kanton die institutionelle Behindertenhilfe in Zukunft zu gestalten beabsichtigt. Es legt fest, wie die Leistungen finanziert und die Angebote der Institutionen für Menschen mit Behinderung zukünftig ausgestaltet sein sollen. Das Konzept basiert auf dem von der Konferenz der Sozialdirektorinnen und Sozialdirektoren der Ostschweizer Kantone (SODK Ost) verabschiedeten Musterkonzept. Es wurde den Einrichtungen und Organisationen der Behindertenhilfe in Graubünden im Zeitraum von 13. November 2009 bis 15. Dezember 2009 zur Anhörung unterbreitet. Hinweise aus der Anhörung sind im vorliegenden Konzept berücksichtigt.

Neues Finanzierungssystem

Neu soll ein leistungs- und subjektorientiertes Finanzierungssystem die heute gültige defizitorientierte, begrenzte Leistungsabgeltung des Bundes ablösen. Das neue Finanzierungssystem bezweckt, eine qualitativ einwandfreie, quantitativ angemessene und wirtschaftliche Betreuung von Menschen mit Behinderung in stationären Einrichtungen zu gewährleisten. Es soll einfach, verständlich und für alle Beteiligten nachvollziehbar sein.

Die zukünftige Finanzierung orientiert sich am individuellen Betreuungsbedarf der Menschen mit Behinderung. Der Betreuungsbedarf wird mit einem Einstufungssystem erfasst. Dies ermöglicht, standardisierte Pauschalen für die Finanzierung der unterschiedlichen Betreuungsleistungen für Menschen mit Behinderung festzulegen. Auch mit der neuen Finanzierungsart werden die Leistungen weiterhin den Einrichtungen abgegolten.

Angebotsplanung mit Ostschweizer Kantonen

Des Weiteren sollen künftig die Bedarfsanalyse und Angebotsplanung in Zusammenarbeit mit den Kantonen der SODK-Ost (AI, AR, GL, GR, SG, SH, TG) erfolgen. Für beides werden sowohl die Bedürfnisse der Nutzenden wie auch die der Anbieter mit einbezogen. Zudem behandelt das neue Konzept die Art der Zusammenarbeit mit den Einrichtungen, die Grundsätze der beruflichen Aus- und Weiterbildung des Fachpersonals, das Schlichtungsverfahren bei Streitigkeiten zwischen invaliden Personen und Institutionen, die Art der Zusammenarbeit mit anderen Kantonen sowie die Planung für die Umsetzung des Konzeptes.

Weiteres Vorgehen

Die SODK Ost hat beschlossen, ihre kantonalen Konzepte dem Bundesrat gemeinsam einzureichen. Die im Konzept enthaltenen Grundsätze werden anschliessend in einem ersten Schritt in Zusammenarbeit mit den Ostschweizer Kantonen und dem Kanton Zürich konkretisiert. Auf der Grundlage dieser Konkretisierung wird der Kanton Graubünden in einem zweiten Schritt eine Vorlage zur Revision des Behindertengesetzes erarbeiten.

Heutiges Angebot

Laut der IV-Statistik lebten im Januar 2008 im Kanton Graubünden 5'765 Bezügerinnen und Bezüger einer IV-Rente (ohne Berücksichtigung der Zusatzrenten der IV). Davon nehmen im Bereich Wohnen 9.5% und im Bereich Tagesstruktur 16.8% eine Leistung einer stationären Einrichtung in Anspruch. Die restlichen Rentenbeziehenden bewältigen ihren Alltag mit ambulanter Unterstützung oder ohne institutionelle Hilfe. In den drei Angebotsbereichen Kollektives Wohnen mit Grundbetreuung, Tagesstruktur, Beschäftigung und Arbeit sowie Berufliche Erst- und Wiedereingliederung existieren im Kanton Graubünden insgesamt rund 1'500 Plätze.

Seit der Übernahme der umfassenden Verantwortung für Bewilligung, Anerkennung, Aufsicht und Finanzierung der Einrichtungen für Menschen mit Behinderung ab dem 1. Januar 2008 stellt der Kanton Graubünden im Budget die finanziellen Mittel für die Einrichtungen bereit. Für das Jahr 2008 belief sich der anrechenbare Nettoaufwand an Betriebsbeiträgen für die Einrichtungen im Kanton auf rund 33,3 Millionen Franken und für Einrichtungen ausserhalb des Kantons auf 5,2 Millionen Franken. Zudem sind für die Einrichtungen im Kanton Graubünden im Jahr 2008 Investitionsbeiträge in der Höhe von 4,5 Millionen Franken ausgerichtet worden.

Auskunftspersonen:

- Regierungsrat Hansjörg Trachsel, Vorsteher Departement für Volkswirtschaft und Soziales, Tel. 081 257 23 01

- Andrea Ferroni, Leiter Sozialamt, Tel. 081 257 26 51

Gremium: Regierung

Quelle: dt Standeskanzlei Graubünden

29.04.2010
La regenza deliberescha in nov concept per promover l'integraziun da persunas cun impediments

Il chantun Grischun ha elavurà in nov concept per promover l'integraziun da persunas cun impediments. Quest concept fixescha, co che las prestaziuns e las purschidas per persunas cun impediments duain vegnir finanziadas e planisadas. La regenza grischuna ha deliberà il concept che sto anc vegnir approvà da la confederaziun.

Cun l'acceptaziun dal conclus federal davart la nova concepziun da la gulivaziun da finanzas e da las incumbensas tranter la confederaziun ed ils chantuns (NGF) l'onn 2004 è passada la cumpetenza per finanziar las instituziuns per persunas cun impediments da la confederaziun als chantuns. Tenor la constituziun federala èsi dapi il 1. da schaner 2008 chaussa dals chantuns da promover l'integraziun da persunas cun impediments tras contribuziuns per la construcziun e per la gestiun da chasas da dimora, da lavuratoris e da centers da di.

Per garantir la cuntinuitad necessaria a las persunas cun impediments pertutgadas ed a las instituziuns respectivas ha il legislatur previs in termin transitoric sin plaun federal. Mintga chantun sto surpigliar durant almain trais onns vinavant las "prestaziuns vertentas" da la confederaziun, q.v.d. las contribuziuns da construcziun, d'indriz e da gestiun da l'assicuranza d'invaliditad a favur da chasas da dimora e d'autras furmas d'abitar collectivas sco er a favur da lavuratoris e da centers da di. L'indemnisaziun da las prestaziuns po vegnir substituida tenor il sistem da finanziaziun da la confederaziun, ma pir cur ch'il chantun posseda in concept chantunal, approvà dal cussegl federal, per promover l'integraziun da persunas invalidas.

Puncts centrals dal concept

Il nov concept dal chantun Grischun per promover l'integraziun da persunas cun impediments definescha las cundiziuns generalas ed ils princips, tenor ils quals il chantun ha l'intenziun da concepir en il futur l'agid instituziunalisà a persunas cun impediments. El fixescha, co che las prestaziuns duain vegnir finanziadas e co che las purschidas da las instituziuns per persunas cun impediments duain vegnir concepidas en il futur. Il concept sa basa sin il concept da model ch'è vegnì deliberà da la conferenza da las directuras e dals directurs chantunals dals affars socials da la Svizra orientala (CDAS ost). Il concept è vegnì dà en consultaziun a las instituziuns ed a las organisaziuns grischunas da l'agid a persunas cun impediments durant la perioda dals 13 da november 2009 fin ils 15 da december 2009. Las indicaziuns e las remartgas ch'èn resultadas da la consultaziun èn vegnidas resguardadas en il concept qua avant maun.

Nov sistem da finanziaziun

Da nov duai in sistem da finanziaziun ch'è orientà a las prestaziuns ed al subject remplazzar l'indemnisaziun da las prestaziuns vertenta ch'è orientada al deficit e che vegniva pratitgada da la confederaziun. Il nov sistem da finanziaziun ha l'intent da garantir a persunas cun impediments in'assistenza irreproschabla, quantitativamain adequata ed economica en instituziuns staziunaras. El duai esser simpel e chapaivel per tut las persunas participadas.

La finanziaziun futura è orientada al basegn individual d'assistenza da las persunas cun impediments. Il basegn d'assistenza vegn registrà cun in sistem da classificaziun. Quai permetta da fixar pauschalas standardisadas per finanziar las differentas prestaziuns d'assistenza a favur da persunas cun impediments. Er cun la nova moda da finanziaziun vegnan las prestaziuns indemnisadas vinavant a las instituziuns.

Planisaziun da la purschida cun ils chantuns da la Svizra orientala

Plinavant duain l'analisa dal basegn e la planisaziun da la purschida vegnir fatgas en il futur en collavuraziun cun ils chantuns da la CDAS ost (AI, AR, GL, GR, SG, SH, TG). Per l'analisa dal basegn e per la planisaziun da la purschida vegnan resguardads tant ils basegns da las utilisadras e dals utilisaders sco er ils basegns dals purschiders. Il nov concept tracta plinavant la moda da collavurar cun las instituziuns, ils princips da la scolaziun professiunala e da la furmaziun supplementara professiunala dal persunal spezialisà, la procedura da mediaziun en cas da dispitas tranter las persunas invalidas e las instituziuns, la moda da collavurar cun auters chantuns sco er la planisaziun per realisar il concept.

Ulteriur proceder

La CDAS ost ha concludì d'inoltrar communablamain ils concepts chantunals al cussegl federal. Ils princips ch'èn cuntegnids en il concept dal chantun Grischun vegnan concretisads suenter en in emprim pass en collavuraziun cun ils chantuns da la Svizra orientala e cun il chantun Turitg. Sin basa da questa concretisaziun vegn il chantun Grischun ad elavurar en in segund pass in project tar la revisiun da la lescha d'impedids.

Purschida actuala

Tenor la statistica da la AI vivevan il schaner 2008 5'765 persunas che retiravan ina renta da la AI en il chantun Grischun (senza resguardar las rentas supplementaras da la AI). Da questas persunas han profità 9.5% da la prestaziun d'ina instituziun staziunara en il sectur "dimora" e 16.8% en il sectur "structura dal di". Las ulteriuras persunas che retiravan ina renta han dumagnà lur mintgadi cun in sustegn ambulant ubain senza l'agid d'ina instituziun. En las trais purschidas "dimora collectiva cun assistenza da basa", "structura dal di, occupaziun e lavur" sco er "integraziun e reintegraziun professiunala" existan en il chantun Grischun en total var 1'500 plazzas.

Dapi ch'il chantun Grischun ha surpiglià, il 1. da schaner 2008 la responsabladad cumplessiva per la permissiun, per la renconuschientscha, per la surveglianza e per la finanziaziun da las instituziuns per persunas cun impediments, metta el a disposiziun ils meds finanzials per las instituziuns en il preventiv. L'onn 2008 han importà ils custs nets vi da las contribuziuns da gestiun per instituziuns entaifer il chantun circa 33,3 milliuns francs e per instituziuns ordaifer il chantun 5,2 milliuns francs. L'onn 2008 èn ultra da quai vegnidas pajadas contribuziuns d'investiziun en la summa da 4,5 milliuns francs per las instituziuns en il chantun Grischun.

Infurmaziuns:

- cusseglier guvernativ Hansjörg Trachsel, schef dal departament d'economia publica e fatgs socials, tel. 081 257 23 01

- Andrea Ferroni, manader da l'uffizi dal servetsch social, tel. 081 257 26 51

Gremi: regenza

Funtauna: rg chanzlia chantunala dal Grischun

29.04.2010